open-index/open-wikipedia-markdown huggingface dataset:
Gintautas Jurgis Plungė

**Gintautas Jurgis Plungė** (g. 1938 metų sausio 22 d. Utenoje) – Lietuvos šachmatininkas, šachmatų treneris, tarptautinis arbitras, Lietuvos šachmatų federacijos Teisėjų komisijos pirmininkas. 

## Biografija
Užaugo mokytojų šeimoje. Vyresnioji sesuo tapo pedagoge. Trys jaunesnieji broliai - sportininkai. Po karo  šeima persikėlė į Panevėžį (iš ten kilusi visa giminė). Čia vaikai baigė mokyklą. Šachmatais žaisti išmokė  tėvas.  Vilniaus universitete, Ekonomikos fakultete Gintautas baigė ekonomikos studijas. 

Kurį laiką dirbo ekonomistu. 1969 metais aktyviai žaidžiantis šachmatais buvo pakviestas dirbti treneriu  Panevėžio vaikų ir jaunių žaidimų sporto mokykloje. Vėliau dirbo Alytaus sporto mykloje.  1972 metais su lietuvių komanda tapo Europos korespondencinių šachmatų taurės nugalėtoju. Pradėjęs dirbti treneriu, žaidimo šachmatais teko atsisakyti dėl vaikų treniruočių praleidus ne vienerias šachmatų varžybas. Kurį laiką buvo Lietuvos moksleivių rinktinės antruoju treneriu, nuo 1981 iki 1986 metų - vyriausiuoju treneriu. Geriausius šalies moksleivius ruošdavo sporto stovyklose dalyvauti Sovietų Sąjungos spartakiadose. Vienerius metus  buvo Lietuvos moksleivių sporto centro vyriausiuoju treneriu. 

Nuo 1994 metų  Šiaulių  sporto mokyklos "Dubysa" treneris. Auklėtiniai:  
*didmeistrė Viktorija Čmilytė (jos namuose ją nuo 11,5 metų treniravo penkerius su puse metų)
*Tauras Narmontas – 2007 metų Lietuvos jaunių šachmatų čempionas
*Evelina Šaulytė (g. 1991 m.) – Lietuvos jaunių čempionė 
* Gabrielė Šaulytė (g. 1990 m.) – Lietuvos jaunių čempionė.

1994 metais tapo  tarptautiniu arbitru ir teisę teisėjauti tarptautiniuose šachmatų turnyruose. 1995 metais tapo Lietuvos nusipelniusiu treneriu. 

Tebežaidžia  šachmatais iki šiol, dalyvauja senjorų varžybose.

## Šaltiniai
Visi nori būti italais

**Visi nori būti italais** () – 2007 m. JAV sukurta romantinė komedija.

## Turinys

Džeikas Bjanskis, kuriam priklauso nedidelė žuvies parduotuvė šiaurės Bostone, niekaip negali susitaikyti su skyrybomis su savo mergina Izabele. Nors po jo išdavystės praėjo 8 metai, Izabelė ištekėjo ir susilaukė 3 vaikų, Džeikas kasdien jai skambina, o per pažinties metines ateina su gėlėmis, nepaisydamas nei jos vyro, nei nuolatinio priminimo, kad meilė jau negrįžtamai baigėsi. Susirūpinę Džeiko bendradarbiai Styvas ir Džanluka stengiasi, kad šis susipažintų su kitomis moterimis ir pamirštų Izabelę. Kartą šie susipažįsta su simpatiška veterinare Marisa Kosta ir pakviečia ją į vakarėlį, skirtą vienišiems italams, į kurį įkalba ateiti ir Džeiką. Jiedu susipažįsta ir pradeda susitikinėti, tačiau jau per pirmą pasimatymą Džeikas pareiškia turintis merginą, o Izabelei taip pat papasakoja apie naują pažintį. Kadangi šiai tai nerūpi, Džeikas pradeda susitikinėti su Izabele. Judviejų santykiai rutuliojasi, kol netikėtai Izabelė nusprendžia palikti savo vyrą ir persikraustyti pas Džeiką. Pastarasis nesugeba atsispirti buvusiai meilei, Marisa jį palieka, tačiau gyvenimas su Izabele ir jos vaikais pasirodo ne toks romantiškas, apie kokį jis svajojo.

Mėgindamas išspręsti susidariusią situaciją, Džeikas padeda Izabelės vyrui susigrąžinti žmoną, o pats skuba pas Marisą, tačiau ši išvyksta į Italiją. Jis važiuoja iš paskos ir randa ją restorane su buvusiu vaikinu.

## Pagrindiniai aktoriai
: *Aktorius – vaidmuo*
* Jay Jablonski – Džeikas Bjanskis
* Cerina Vincent – Marisa Kosta
* Marisa Petroro – Izabelė
* John Kapelos – Styvas
* John Enos III – Džanluka
* Tammy Pescatelli – Katerina
* Dan Cortese – Maiklas
Janet Agren

**Janet Agren** (tikrasis vardas – * Janet Ågren *; g. 1949 m. balandžio 6 d. Landskrona) – švedų aktorė, daugiausia vaidinusi eksploatacinio žanro filmuose Italijoje.

## Biografija

Agren karjera prasidėjo nuo modelio darbo, kuris ją atvedė į Romą. Čia ji ėmė studijuoti aktorystę Alessandro Ferseno dramos mokykloje ir debiutavo filme „Colpo di stato“. Po to sekė vaidmenys juostose „Bulvarinis skaitalas“ (1972) su Michael Caine ir „Avanti!“ (1972) su Jack Lemmon. Per savo karjerą iki 1991 m. Agren pasirodė beveik 60-yje kino filmų, tarp kurių žinomiausi „The Left Hand of the Law“ (1975), „City of the Living Dead“ (1980), „Eaten Alive!“ (1980), „Panic“ (1982) ir „Red Sonja“ (1985). 80-aisiais ji taip pat trumpai bandė save kaip dainininkė.

1975 m. ji ištekėjo už italo režisieriaus Carlo Maietto, tačiau vėliau išsiskyrė.

1986 m. susilaukė dukters.

Baigusi aktorinę karjerą, Agren 1994 m. persikėlė į JAV, kur šiuo metu ir gyvena bei dirba interjero dekoratore.

## Dalinė filmografija
* Katyte, katyte, aš tave myliu (1970)
* Avanti! (1972)
* Bulvarinis skaitalas (1972)
* Karvė Fiorina (1972)
* Il saprofita (1974)
* Žudikas rezervavo devynias vietas (1974)
* Geležinis komisaras (1978)
* Tobulas nusikaltimas (1978)
* Komisaras Veracano (1978)
* Omaras pusryčiams (1979)
* Uždrausti sapnai (1982)
* Bloga akis (1983)
* Mystère (1983)
* Aladinas (1986)

## Šaltiniai

## Nuorodos

* IMDb profilis
Vytautas Sutkus

**Vytautas Sutkus**  – Lietuvos  šachmatininkas, šachmatų veikėjas, tarptautinis korespondencinių šachmatų meistras (ICCM), Lietuvos korespondencinių šachmatų čempionas (2010-2012 m.).

## Biografija
Brolis Robertas Sutkus (1953–2008), šachmatininkas, didmeistris (ICCGM), ICCF tarptautinis arbitras.

1991 metais Vytautas Sutkus įkūrė Lietuvos korespondencinių šachmatų federaciją (Lietuvos šachmatų federacijos sudėtyje). Roberto Sutkaus memorialo (2008-2011 m.) rėmėjas.   Memoriale pelnė 2 vietą ir įvykdė tarptautinio vyresniojo meistro (SIM) titulo normą.

## Pasiekimai
* 2010 m. Tarptautinis korespondencinių šachmatų meistras
*  2010–2012 m. Lietuvos korespondencinių šachmatų čempionatas: 1 vieta

## Šaltiniai
Il saprofita

** Il saprofita ** () – 1974 m. Italijoje režisieriaus Sergio Nasca sukurtas debiutinis filmas, sulaukęs kontroversiškų vertinimų dėl jame gvildenamų temų.

## Pagrindiniai aktoriai
: *Aktorius – vaidmuo*
* Al Cliver – Erkolė
* Valeria Moriconi – baronienė Klotilda
* Janet Agren – Tereza
* Giancarlo Marinangeli – Parsifalis
* Cinzia Bruno – Brunhilda
* Leopoldo Trieste – donas Vito
* Dada Gallotti
* Rina Franchetti
* Nerina Montagnani
* Clara Colosimo

## Turinys

Erkolė, dar vaikystėje po psichologinio sukrėtimo praradęs kalbos dovaną, nusprendžia palikti kunigų seminariją. Kadangi jo motina ir 2 seserys gyvena itin vargingai, seminarijos vadovas parašo jam rekomendacinį laišką, pagal kurį šis gauna darbą pasiturinčioje barono šeimoje. Joje visus reikalus tvarko baronienė Klotilda, senokai nebekreipianti dėmesio į neįgalų vyrą ir Erkolė netrunka tapti jos meilužiu. Šeimoje taip pat auga prie vežimėlio prikaustytas jos sūnus Parsifalis, turintis pomėgį kankinti gyvūnus, vogti pinigus iš aklo išmaldos prašytojo ir krėsti kitas šunybes, bei duktė Brunhilda.

Sužinojęs apie žmonos neištikimybę, baronas, kurio nebegerbia nei žmona, nei vaikai, nusižudo, iššokdamas pro langą, ir reikalai šeimoje tampa vis labiau komplikuoti. Baronienė mėgina išlaikyti atstumą tarp savęs ir Erkolės, tačiau nepajėgi šiam atsispirti. Parsifalis paslapčia seka motiną ir Erkolę, su kuriuo tampa vis geresniais draugais, Brunhilda taip pat mėgina suvilioti buvusį seminaristą, tačiau šis jai atsispiria.

Klotildai nusprendus, Parsifalis ir Erkolė išvyksta į Lurdą, kur tikisi stebuklingo jaunuolio išgijimo. Traukinyje jie susipažįsta su Tereza, vežančia ten pat savo neįgalią senelę. Tiek Parsiflis, tiek Erkolė susidomi mergina, kuri sutinka pabūti su Parsifaliu, kol Erkolė nuvyks į Tulūzą pas gydytoją. Terezos senelė staiga miršta, tuo tarpu Parsifalis jaučia vis didesnę trauką merginai ir netgi šiai pasiperša. 

Filmo pabaigoje grįžta Erkolė, o naktį pabudęs Parsifalis pamato šiuos besimylinčius greta senelės lavono. Supykęs jaunuolis išrieda vežimėliu į koridorių, o jį pavijęs Erkolė nustumia jį nuo laiptų. Vaikinas užsimuša, prie kūno pradeda rinktis žmonės, o susijaudinęs Erkolė netikėtai atgauna kalbos dovaną...
Katyte, katyte, aš tave myliu

**Katyte, katyte, aš tave myliu** () – 1970 m. JAV sukurta ir Italijoje nufilmuota komedija, už vaidmenį kurioje aktorė Anna Calder-Marshall buvo nominuota Auksiniam gaubliui kaip perspektyviausia nauja aktorė.

Filmas sukurtas pagal Woody Allen pjesę „What‘s New, Pussycat?“

## Pagrindiniai aktoriai
: *Aktorius – vaidmuo*
* Ian McShane – Fredas Dobsas
* Anna Calder-Marshall – Milė
* John Gavin – Čarlis
* Beba Lončar – Ornela 
* Severn Darden – daktaras
* Joyce Van Patten – Ana
* Katia Christine – Angelika 
* Janet Agren
* Karin Schubert

## Turinys

Italijoje gyvenantis scenaristas Fredas paniškai bijo praplikti, todėl imasi lankytis pas psichiatrą, kuris pasirodo besąs šarlatanas. Jis turi žmoną Milę, meilužę Ornelą, tačiau negali abejingai praeiti pro bet kurią moterį, o tai gresia santuokos žlugimu. Fredas pasakoja daktarui įvairius gyvenimo epizodus, susijusius su moterimis, tačiau gydytoją domina ne pats gydymas, o paciento istorijos, nes jis pats priklausomas ir bijo savo valdingos žmonos.
Andrius Šimkus

**Andrius Šimkus** (g. 1961 metų birželio 24 d. Kaune) – Lietuvos  šachmatininkas,  tarptautinis korespondencinių šachmatų meistras (ICCM) nuo 1997 m.,  vidaus ligų gydytojas, echoskopuotojas.

## Biografija
Užaugo gydytojų šeimoje. 1979 metais aukso medaliu baigė Kauno J. Jablonskio vidurinę mokyklą su sustiprintu anglų kalbos dėstymu. 1979-1985 metais su pagyrimu baigė Kauno medicinos institutą. 
1986 metais labai gerai baigė internatūrą. 1991–1992 metais specializavosi JAV Čikagos universitetinės Cook County ligoninės Endokrinologijos bei Kardiologijos klinikose bei San Diego Endokrinologijos klinikoje.
1998-1999 metais baigė echoskopijos kursus,  kėlė kvalifikaciją kituose echoskopuotojų kursuose ir konferencijose.

Pagal paskyrimą dirbo Jonavos rajono centrinėje ligoninėje.
1986–1992 metais Jonavos poliklinikos apylinkės terapeutas. 1992–1994 metais Kardiologijos skyriaus gydytojas reanimatologas. 1993 metais jam suteikta pirmoji vidaus ligų gydytojo kategorija. Nuo 1993 metų A. Šimkaus individualios įmonės „Therapia scientifica“ vidaus ligų gydytojas ir echoskopuotojas.

Išradimo širdies ritmo sutrikimų gydymo srityje ir vieno racionalizacinio pasiūlymo autorius. Publikavo mokslinių straipsnių Lietuvos, JAV ir Rusijos medicinos žurnaluose. Išvertė Norvegijos pirmosios pagalbos tarybos leidinius „Pirmoji pagalba“ ir „Pirmosios pagalbos pratybos“ į lietuvių kalbą.

1978 metais pradėjo dalyvauti šachmatų susirašinėjant turnyruose Lietuvoje ir užsienyje. Debiutavo žurnalo „Švyturio“ šachmatų uždavinių sprendimo turnyre. 1997 metais nugalėjo dienraščio „Respublika“ šachmatų uždavinių sprendimo konkurse.
Nuo 1996 iki 2004 metų  laimėjo  „Lietuvos sveikatos“ 14  konkursų (šachmatų uždavinių sprendimo srityje). 

Žaisdamas šachmatais susirašinėjant, iš 115 partijų 82 laimėjo, 21 baigė lygiosiomis ir  12 pralaimėjo (surinko 80,4 % galimų taškų). 1988 metais Lietuvos VIII-ose komandinėse šachmatų pirmenybėse susirašinėjant Kauno „Ąžuolyno“ komandos sudėtyje laimėjo 3 vietą.

## Šaltiniai
Ponų rasė

**Ponų rasė** () – 1974 m. sukurta drama.

## Pagrindiniai aktoriai
: *Aktorius – vaidmuo*
* Alain Delon – Žiuljenas Dando
* Sydne Rome – Krizi
* Jeanne Moreau – Rene
* Claude Rich – Dominykas
* Jean-Marc Bory – Severinas
* Lois Seigner – Grasinas
* Madeleine Ozeray – madam Dando

## Turinys

Žiujenas Dando, perspektyvus jaunas politikas, turi puikią karjerą ir pretenduoja užimti užsienio reikalų ministro postą, padedamas užkulisinių žaidimų, kuriems vadovauja įtakinga moteris Rene. 

Pačiu nepalankiausiu metu, kuomet siekiamas postas atrodo čia pat, staiga dingsta Žiuljeno meilužė, manekenė Krizi. Bijodamas susikompromituoti, jis priverstas neafišuoti judviejų santykių ir neoficialiai mėginti išsiaiškinti, kur dingo mergina. Aiškėja, kad ši nusprendė jį palikti nepajėgdama varžytis su jo pareigomis ir politine veikla. Kuomet jam galiausiai pavyksta susisiekti su mergina, ši iškelia ultimatumą: arba jis vakare atvyksta pas ją, arba ji išvyksta visiems laikams. Laimingas Žiuljenas tikisi, kad jie susitaikys, tačiau netikėtai jį iškviečia pas šalies prezidentą ir tenka rinktis: politika ar meilė. Žiuljenas vyksta pas prezidentą ir pavėluoja susitikti su Krize.

Filme rodomi 2 laikai: dabartinis ir Žiuljeno prisiminimai, susiję su Krize.
Raudonplaukė (filmas)

**Raudonplaukė** () – 1962 m. sukurta drama, demonstruota Berlyno kino festivalyje. 

## Pagrindiniai aktoriai
: *Aktorius – vaidmuo*
* Ruth Leuwerik – Franciska Lukas
* Rossano Brazzi – Fabio
* Giorgio Albertazzi – Patrikas
* Harry Meyen – Herbertas Lukas
* Richard Münch – Joachimas
* Gert Fröbe – Krameris
* Alain Delon

## Turinys

Dortmunde gyvenanti vertėja Franciska, kurios santuoka su Herbertu pradeda irti ir po eilinio ginčo ji spontaniškai sėda į traukinį bei atsiduria Venecijoje. Ji turi mažai pinigų, o rasti darbą žiemą čia beveik neįmanoma, todėl moteris tiesiog leidžia čia dienas, tikėdamasi, kad jai tiesiog pasiseks. Taip ji susipažįsta su rašytoju Fabio bei buvusiu D. Britanijos žvalgybos karininku Patriku O‘Meiliu, pasiturinčio Liverpulio aludario sūnumi. Šis papasakoja istoriją, kad karo metais pateko į vokiečių nelaisvę, kur, gelbėdamas savo gyvybę, sutiko dirbti priešams. Dabar Venecijoje jis aptiko savo pagrindinio kankintojo Kramerio pėdsakus ir ketina atkeršyti žmogui, sugriovusiam jo gyvenimą.

Susitikę pavakarieniauti, Franciska ir Patrikas susiduria su Krameriu, kurio airis, pasirodo, paniškai bijo. Krameris mėgaujasi savo nebaudžiamumu ir sukelia Franciskai pasibjaurėjimą. Moteris pabėga ir mėgina apie jį pranešti policijai, tačiau šie žinia visiškai nesusidomi. Patrikas prisipažįsta greičiausiai nepajėgsiantis įvykdyti savo ketinimų ir pasiūlo Franciskai kartu su juo išvykti jachta.

Krameris taip pat supranta, kad Italijoje jam niekas negresia, tačiau jei Franciska grįš į Vokietiją, gali jį įduoti, todėl pradeda ją bauginti. Matydama, kad nėra kitų galimybių pasprukti iš Venecijos, ji priima Patriko pasiūlymą išplaukti jachta, tačiau paskutinę akimirką čia pasirodo iš Krameris. Patrikas pasiūlo jam užnuodyto alaus ir šis miršta, o Franciska supranta, kad šis visą laiką ja naudojosi, kad galėtų jį įvilioti į savo jachtą. Ji palieka Patriką, geležinkelio stotyje atsisveikina su Fabio ir išvyksta iš Venecijos...

## Apdovanojimai
* Berlyno kino festivalis – Auksinio lokio nominacija
* „Bambi“ apdovanojimas – geriausia aktorė (Ruth Leuwerik) (2 vieta)
* Vokietijos kino apdovanojimas – geriausia aktorė (Ruth Leuwick) (nominacija)
Orchidea de Santis

**Orchidėja de Santis** (*  *; g. 1948 m. gruodžio 20 d. Baris) – italų kino, teatro ir televizijos aktorė.

## Biografija

De Santis gimė Baryje, tačiau dar vaikystėje su šeima persikėlė į Romą. Netrukus ji ėmė dainuoti chore, kuris pasirašė sutartį su televizija RAI, vėliau ji tapo ir jo soliste. Sulaukusi 12, ji paliko chorą, norėdama tapti aktore, o 16 debiutavo kine, pradžioje atlikdama epizodinius vaidmenis.

1970-aisiais De Santis sukūrė eilę vaidmenų tuo metu populiariose Italijoje komedijose bei policinėse dramose. Žymiausi jos to laikotarpio filmai yra „Il Vizio di Famiglia“ (rež. Mariano Laurenti), „Per Amare Ofelia“ (rež. Flavio Mogherini), „Concerto per Pistola Solista“ (rež. Michele Lupo). Be kino, ji taip pat vaidino tokiuose RAI televizijos serialuose kaip „Barocco a Roma“ ir „Racconto Italiano“. 

Nuo 1980 m. ji sukūrė vos 3 vaidmenis, apsisprendusi daugiau dėmesio skirti teatrui bei kitai veiklai. 1989 m. De Santis ėmė prodiusuoti įvairias televizijos programas bei serialus.  

## Dalinė filmografija
* „Kaip aš išmokau mylėti moteris“ (1966)
* „Kūnas lagamine“ (1970)
* „Velnias galvoje“ (1972)
* „Dukterėčia“ (1974)
* „Brangiai mamai gimtadienio proga“ (1974)
* „Paveldimas bruožas“ (1975)
* „Po lapais“ (1976)

## Šaltiniai

## Nuorodos

* Oficiali svetainė
* IMDb profilis
Juozas Bytautas

**Juozas Bytautas** (g. 1947 metų lapkričio 25 d. Šiauliuose – 1974 m. lapkričio 18 d.) – Lietuvos  šachmatininkas, Lietuvos korespondencinių šachmatų čempionas (1970-1972 m.).

## Biografija
Baigė Šiaulių 5-ąją vidurinę mokyklą ir Šiaulių vaikų sporto mokyklos Šachmatų skyrių (treneris Anicetas Uogelė).

1966 m. Lietuvos komandinių pirmenybių varžybose Kaune prie jaunuolių lentos (prilygusios jaunimo čempionatui)  surinko 7 taškus iš 8 galimų (+6, =2) ir neturėjo sau lygių. Kartu su Šiaulių rinktine laimėjo čempionato bronzos medalį. 1973 metais Plungėje su Šiaulių miesto šachmatų komanda (Juozas Bytautas, Zenonas Petraitis, Bela Buršteinaitė, Visvaldas Šaltis ir Anicetas Uogelė) pelnė sidabro medalius (2 vieta po vilniečių). 1974 metais Rygos (Jūrmalos) šachmatų festivalyje (Latvija) laimėjo šachmatų kompozicijų sprendimo konkursą. 1972 ir 1973 metų  Šiaulių miesto čempionas. 1971, 1972 ir 1973 metais dalyvavo Lietuvos šachmatų čempionatų finalo varžybose ir pelnė atitinkamai 11, 15 bei 11 vietas.

## Šaltiniai
Kūnas lagamine

**Kūnas lagamine** () – 1970 m. Italijoje ir Ispanijoje sukurtas giallo filmas.

## Pagrindiniai aktoriai
: *Aktorius – vaidmuo*
* George Ardisson – Klaivas Ardingtonas
* Francoise Prevost – Diana Ardington
* Eduardo Fajardo – Francas Adleris
* Orchidea de Santis – Elena Sanders
* Felix Dafauce
* Miguel del Castillo
* Luisa Sala 
* Enriqueta Serrano
* Larbi Yacoubi

## Turinys

Klaivas Ardingtonas, priklausantis nuo raminamųjų vaistų, nuolatos mintyse ir sapnuose kuria būdus kaip jis nužudo savo valdingąją žmoną Dianą, mat judviejų santuoka įvyko dėl išskaičiavimo: moteris buvo turtinga, o vyras – turintis titulą, tačiau dabar jiedu vienas kitam mirtinai įgriso. Kartą Klaivas gauna anoniminį laišką, kuriame sakoma, kad Diana yra neištikima su šeimos draugu Francu ir nusprendžia, kad atėjo laikas įgyvendinti svajones. Turėdamas įrodymų apie nacistinę Franco praeitį, Klaivas ima šį šantažuoti, kad jis nužudytų Dianą. Francas įvykdo užduotį, tačiau lagaminu, į kurį jis įkiša kūną, tenka atsikratyti pačiam Klaivui. Kadangi šis turi diplomato statusą, jis pasiima du lagaminus ir išvyksta į užsienį, į vieną žmonos gamyklų, manydamas, kad kitoje šalyje žmonos kūnas niekada nebus atpažintas. Čia jis susitinka su senu draugu, dirbančiu policijoje ir dėl savo įtaraus elgesio netrukus imamas sekti.

Dar oro uoste pamatęs, kad iš vieno lagamino laša kraujas, Klaivas vis tik sėkmingai su kroviniu pasiekia gamyklą. Vieną lagaminą įmetęs į rūgšties pilną baseiną, jis staiga supranta, kad antrasis lagaminas yra ne jo. Iš jame esančių daiktų matyti, kad jis priklauso moteriai, o tokių lėktuve buvo 3. Jis pradeda jų ieškoti, mėgindamas rasti lagaminą anksčiau nei jis bus atidarytas ir randa jį pas jauną merginą Eleną Sanders, su kuria greta sėdėjo lėktuve. Klaivui pavyksta spėti perimti lagaminą, kol mergina jo neatidarė, tačiau važiuodamas automobiliu įstringa kamštyje dėl didelių vestuvių. Norėdamas praleisti laiką, jis užeina į restoraną, kur vėl susitinką Eleną. Mergina jį pakviečia į vakare vyksiantį madų demonstravimą ir Klaivas sutinka. Kuomet jam galiausiai pavyksta atsikratyti lagaminu, tą patį vakarą jis gauna voką su nuotraukomis, kuriose nufotografuotas jis ir lagaminas. Klaivas ima persekioti vyrą, kuris, kaip jis mano, visą laiką jį sekė, tačiau šis nukrinta nuo namo stogo nespėjęs jam nieko pasakyti. Grįžęs į viešbutį jis gauna dar vieną laišką su nuotrauka, kurioje šis užfiksuotas nustumiantis vyrą nuo stogo. Savo kambaryje randa gyvą Dianą ir policiją, kuri jį suima už pareigūno nužudymą, mat ši buvo prašiusi draugų policijoje pasekti vyrą.

Klaivą išveža pareigūnai, o greta Dianos atsiranda ir Francas, kuris netrunka suprasti dabar būsiantis Klaivo vietoje ir priklausomas nuo Dianos. Kuomet jiems važiuojant automobiliu tenka sustoti prie šviesoforo, Francas susidomėjęs ima apžiūrinėti vitrinoje stovinčius didžiulius lagaminus...
Kaip aš išmokau mylėti moteris

**Kaip aš išmokau mylėti moteris** () – 1966 m. sukurta komedija. 

## Pagrindiniai aktoriai
: *Aktorius – vaidmuo*
* Michèle Mercier – Franziska
* Nadja Tiller – baronienė Laura
* Elsa Martinelli – lenktynininkė Monika
* Anita Ekberg – Margaret Džois
* Robert Hoffmann – Robertas Montis
* Zarah Leander – Olga
* Romina Power – Irena
* Orchidea de Santis – Agnes
* Mariangela Giordano

## Turinys

Pagrindinis filmo herojus – simpatiškas jaunuolis Robertas Montis, besistengiantis geriau pažinti moteris. Kurį laiką jis gyvena buvusiame tėvo name, kurį įsigijusi turtinga pora pavertė mokykla bei uždarbiauja dirbdamas slidinėjimo ant vandens instruktoriumi, kur susipažįsta su jauna mergina Irena. Ilgainiui suviliotas direktoriaus žmonos Franziskos, Robertas nusprendžia pajutęs laisvę ir nuo šiol galintis gyventi savarankiškai. Išvykęs į miestą, jis įsidarbina autoservise  ir, sulaukdamas vis daugiau moterų dėmesio ir jų padedamas, ima kilti „karjeros“ laiptais: su lenktynininke Monika dalyvauja ralyje, dirbdamas vairuotoju susipažįsta su aktore Margaret Džois, baronienė Laura, kuri įdarbina jį savo parduotuvėje, ir mokslininkė Frančeska. Nepaisant visų moterų, Robertas niekaip negali pamiršti Irenos, su kuria jis vis susitinka įvairiose gyvenimo situacijose. Galiausiai filmo pabaigoje jis pagrobia Ireną iš vienuolyno mokyklos ir veda ją, vestuvėse dalyvaujant visoms jo buvusioms moterims...
Velnias galvoje

**Velnias galvoje** () – 1972 m. Italijoje sukurtas kriminalinis filmas. 

## Pagrindiniai aktoriai
: *Aktorius – vaidmuo*
* Keir Dullea – Oskaras
* Stefania Sandrelli – Sandra Garses
* Micheline Presle – grafienė Klaudija Osio De Blanc
* Maurice Ronet – Fabricio Garses
* Tino Buazzelli – daktaras Emilio Bontempi
* Renato Cestie – Rikis Garses
* Orchidea de Santis – Katerina
* Gaia Germani

## Turinys

Po ilgo išsiskyrimo Oskaras vėl sutinka Sandrą, tačiau ši atrodo gerokai pasikeitusi ir pradžioje jo netgi neatpažįsta. Oskaras nesiliauja mėginęs su ja vėl susitikti ir galiausiai sužino apie šeimą ištikusią tragediją: Sandros sūnus Rikis, radęs pistoletą, netyčia nušovė savo tėvą Fabricio. Sandrai dėl to pakriko nervai, ji nebeprisileidžia sūnaus ir dabar didžiąją laiko dalį praleidžia namuose, prižiūrima motinos, kuri neleidžia jai susitikti su kitais žmonėmis. 

Gydytojas Emilio, turintis apžiūrėti Rikį, prieina išvados, kad berniukas visiškai sveikas. Kartu su Oskaru jis ima aiškintis aplinkybes ir atranda vis daugiau įrodymų, kad nusikaltimą įvykdė ne vaikas, o kažkas iš suaugusių. Įtarimas krinta tiek ant motinos, tiek ant senelės, tačiau galiausiai paaiškėja, kad žmogžudys – Oskaras...
Leonora Fani

**Leonora Fani** (tikrasis vardas – * Eleonora Cristofani *; g. 1954 m. vasario 18 d. Trevizas) – buvusi italų kino aktorė.

## Biografija
1971 m. Leonora Fani laimėjo paauglių grožio konkursą ir po 2 metų sulaukė pasiūlymų filmuotis. 1973-84 m. ji sukūrė vaidmenis 27 filmuose, daugiausia giallo ar siaubo filmuose. Jos įkūnijami personažai paprastai būdavo jaunos merginos, turinčios psichologinių problemų, patyrusios traumas arba prievartą. Paprastai tai būdavo antrojo plano vaidmenys, kol 1977 m. režisierius Salvatore Samperi davė jai pagrindinį vaidmenį psichologinėje erotinėje dramoje „Nene“. 

## Dalinė filmografija
* „Begėdė“ (1974) 
* „Agresija“ (1975) 
* „Privati pamoka“ (1975) 
* „Gimęs pragarui“ (1976)
* „Nene“ (1977)
* „Baimės viešbutis“ (1977)
* „Giallo a Venezia“ (1979)

## Šaltiniai

## Nuorodos

* IMDb profilis
Virginijus Braziulis

**Virginijus Braziulis** (g. 1965 metų liepos 19 d. Gražaičiuose, Joniškio rajonas) – Lietuvos  šachmatininkas, Lietuvos korespondencinių šachmatų čempionas (2009-2011 m.).

## Biografija
1984 metais baigė 	Jonškėlio tarybinio ūkio technikumą. Technikas-mechanikas. 	Šiuo metu ūkininkas, užsiima žemės ūkio veikla.

Šachmatais žaisti išmoko  būdamas 13 metų. Rimčiau susidomėjo, mokydamasis Joniškėlio technikume, buvau čempionas. Pasvalio rajono jaunimo komandoje žaidė prie 1 lentos. Vėliau  pradėjo žaisti Joniškio rajono varžybose,  kelis kartus tapo rajono čempionu. Dalyvavo Tarptautiniame šachmatų festivalyje Radviliškis 2014". 1979, 1993-1997 metais žaidė keliuose turnyruose susirašinėjant, nuo 2006 metų pakartotinai.

Šaškių-šachmatų klubo narys, Žagarės bendruomenės "Veidė" narys.  Lietuvos laisvės sąjunga (liberalai) narys. Dalyvavo 2015 metų kovo 1 dienos savivaldybių tarybų rinkimuose.

Išsiskyręs. Sūnūs Ramūnas bei Raimondas. Gyvena su vyresniuoju sūnumi ir drauge savo gimtinėje, kur turi sodybą, žemės ir ūkininkauja.

## Pasiekimai
*XXVII Lietuvos korespondencinių šachmatų čempionatas (2009–2011 m.): 1 vieta.

## Šaltiniai
Lietuvos korespondencinių šachmatų čempionatas

**Lietuvos korespondencinių šachmatų čempionatas** –  Lietuvos moterų korespondencinių šachmatų varžybos (čempionatas), kuriose išaiškinama tų metų Lietuvos korespondencinių šachmatų čempionas ir kiti prizininkai (vicečempionas ir bronzininkas).
Lietuvos korespondencinių šachmatų čempionatą rengia Lietuvos korespondencinių šachmatų federacija. 

## Istorija
Pirmasis čempionatas vyko nuo 1960 iki 1962 metų. Jame dalyvavo 8 žaidėjai. Nugalėjo šiaulietis Anicetas Uogelė. 2 vietą užėmė J. Sargūnas (Vilnius), 3-iąją – J. Daunys (Vilnius).

## Nugalėtojai
* 1960–1962 m. Anicetas Uogelė
* 1963–1964 m. – Anicetas Uogelė
* 1964–1966 m. – Anicetas Uogelė
* 1966–1967 m. – M. Jefimovas (Klaipėda);
* 1968–1970 m. – I. Chrenovas (Vilnius);
* 1970–1972 m. – Juozas Bytautas (Šiauliai);
* 1972–1974 m. – Gediminas Rastenis (Vilnius);
* 1975–1976 m. – E. Zacharovas (Vilnius);
* 1977–1978 m. – Gintautas Petraitis (Klaipėda);
* 1978–1981 m. – Vytautas Vaitonis (Klaipėda);
* 1980–1982 m. – Arūnas Ščiupokas (Šiauliai);
* 1983–1986 m. – Airidas Rutkauskas (Elektrėnai);
* 1986–1987 m. – Algimantas Kaminskas (Pasvalys);
* 1988–1989 m. – A. Katilevičius (Kaunas);
* 1990–1992 m. – Povilas Pakėnas (Biržai);
* 1993–1994 m. – Vytautas Vaitonis (Klaipėda);
* 1995–1997 m. – Jonas Lukšas (Vilnius);
* 1996–1998 m. – Vytautas Andriulaitis (Jonava)
* 1997–1999 m. – Vytautas Andriulaitis (Jonava)
* 1999–2000 m. – Gintautas Petraitis (Kaunas);
* 2000–2001 m. – Kristijonas Kameneckas (Elektrėnai);
* 2000–2002 m. – Algirdas Rauduvė (Kaunas);
* 2002–2004 m. – Rimantas Rupšys;
* 2004–2005 m. – Povilas Pakėnas (Biržai);
* 2005–2007 m. – Žilvinas Lapėginas (Klaipėda);
* 2007-2010 m. – Žilvinas Lapėginas (Klaipėda);
* 2009–2011 m. – Virginijus Braziulis (Joniškio raj.);
* 2010–2012 m. – Kęstutis Šilauskas (pirmoji lyga);
* 2010–2012 m. – Vytautas Sutkus (aukščiausioji lyga);
* 2011–2014 m. – Aleksandr Korabliov;
* 2012–2014 m. – Dmitrijus Chocenka (Vilnius)
* 2013–2015 m. – Saulius Voveris (Širvintos)
* 2014–2016 m. - Gediminas Voveris (Širvintos)
* 2015–2018 m. - Gediminas Voveris (Širvintos)
* 2016-2018 m. - Juras Mickevičius, Raimundas Ivanauskas
* 2017–2019 m. - Raimundas Ivanauskas (Rokiškis), Saulius Voveris (Širvintos)
* 2018–2019 m. - Saulius Voveris (Širvintos)
* 2020–2021 m. - Gediminas Voveris (Širvintos)

## Šaltiniai
Monica Vitti

**Monika Viti** (tikrasis vardas – * Maria Luisa Ceciarelli *; 1931 m. lapkričio 3 d. – 2022 m. vasario 2 d.) – italų aktorė, per savo karjerą pelniusi 5 David di Donatello apdovanojimus (daugiau jų turi tik Sophia Loren) bei Venecijos kino festivalyje apdovanota už viso gyvenimo nuopelnus.

## Biografija

Gimusi Romoje, ji studijano Nacionalinėje Dramos akademijoje, kurią baigė 1953 m., bei Pittmano koledže. Pirmąjį vaidmenį kine ji gavo 1953 m., o labiau žinoma tapo po vaidmens Michelangelo Antonioni filme „Le dritte“ 1958 m. Metais anksčiau ji prisijungė prie jo „Teatro Nuovo di Milano“, o 1960 m. suvaidino dar viename Antonioni filme „L‘avventura“, padariusiame ją tarptautine žvaigžde. Vėliau sekė dar 3 bendri judviejų darbai („La Notte“ 1961 m., „L‘Eclisse“ 1962 m. ir „Deserto Rosso“ 1964 m.), tik dar labiau susitiprinę Monikos reputaciją. Po 1964 m. sekė 16 metų pertrauka, kol ji vėl vaidino Antonioni filme („Il mistero di Oberwald“ 1980 m.).

Per savo karjerą ji vaidino tik 2 filmuose anglų kalba: „Modesty Blaise“ (1966 m.) ir „Almost Perfect Affair“ (1979 m.).

1970 m. kartu su Marcello Mastroianni Monika vaidino didelio populiarumo sulaukusioje komedijoje „Dramma della gelosia“, o 1974 m. – Luis Buñuel juostoje „Le Fantôme de la liberté“, kritikų vadinamoje paskutiniuoju dideliu jos filmu. Tais pačiais metais ji buvo žiuri nare Kanų kino festivalyje.

1970-80 m. ji filmavosi daugiausia italų filmuose, kurie nesulaukė tarptautinio pripažinimo. 1989 m. ji parašė scenarijų, režisavo ir atliko vaidmenį juostoje „Scandalo Segreto“, kuris nesulaukė auditorijos dėmesio ir tai paskatino ją praktiškai baigti karjerą kine.

Nuo 1986 m. Monika daugiausia dėmesio skyrė teatrui bei televizijai, kur ne tik vaidino, bet ir režisavo.

## Asmeninis gyvenimas
1957-67 m. Monikos gyvenimo partneriu buvo ją išpopuliarinęs režisierius Michelangelo Antonioni. Vėliau ji beveik 27 metus gyveno su režisieriumi ir fotografu Roberto Russo, kol 1995 m. jiedu susituokė.

Nuo 2000 m. aktorė vengė viešumo dėl ją kankinusios Alzhaimerio ligos.

## Dalinė filmografija
* „Skraidanti lėkštė“ (1964)
* „Lėlytės“ (1965)
* „Modestė Bleiz“ (1966)
* „Mergina su pistoletu“ (1968)
* „Raudonoji dama“ (1969)
* „Poros“ (1970)
* „Antis apelsinų padaže“ (1975)
* „Taip prasideda nuotykiai“ (1975)
* „Kita dangaus pusė“ (1977)
* „Mano mylimi vyrai“ (1978)
* „Laukinės lovos“ (1979)
* „Viešbučio kambarys“ (1981)
* „Aš žinau, kad tu žinai, kad aš žinau“ (1982)

## Apdovanojimai

### [[David di Donatello]]

### [[Globo d'oro]]

### Golden Goblets

### [[Italijos nacionalinis kino žurnalistų sindikatas]]

### Kiti apdovanojimai

## Šaltiniai

## Nuorodos

* IMDb profilis
Raudonoji dama

**Raudonoji dama** () – 1969 m. sukurta komedija.

## Turinys

Liusilė Lombardi, pasiturinti verslininkė ir paveldėtoja, ryte iš savo meilužio ir jos įmonės direktorius Žiuljeno sulaukia prisipažinimo, kad jos verslas žlugo, o įmonės akcijas jis perrašė savo vardu. Be viso to netekusi ir savo vilos Nicoje, sukrėsta išdavystės, Liusilė nusprendžia parduoti turimas brangenybes, per savaitę išleisti pinigus ir galiausiai pasitraukti iš gyvenimo. Nuvykusi į Paryžių ji prisimena, kad Žiuljenas čia atvyksta kiekvieną penktadienį verslo reikalais ir apsisprendžia prieš nusižudydama nužudyti ir jį. Paskutinę gyvenimo savaitę Liusilė nori praleisti nieko nevaržoma, todėl leidžia sau viską, ko iki šiol atsisakydavo: prabangų automobilį ar apsilankymą restorane. Vieną dieną ji pakviečia kartu pietauti gatvėje sutiktą vyriškį Fransua, kuriam prisipažįsta ketinanti kitą penktadienį nusižudyti. Per likusias dienas  Liusilė susipažįsta su keliais vyriškiais, tačiau neketina atsisakyti savo plano, tuo tarpu Fransua beviltiškai stengiasi ją surasti.

Lemtingą penktadienį Liusilė pasitinka Žiuljeną oro uoste, pareikšdama, kad rado investuotoją, norintį nupirkti jam priklausančias įmonės akcijas. Jiedu nuvyksta į viešbutį, kur Liusilė, grasindama revolveriu, priverčia jį vėl sėsti į automobilį. Ji lekia dideliu greičiu, norėdama kartu žūti avarijoje, tačiau paskutinę akimirką persigalvoja ir, išsodinusi Žiuljeną, nuvažiuoja.

Tuo metu Fransua beviltiškai ieškodamas Liusilės, nuvyksta į Eifelio bokštą, kur jiedu kartu praleido kelias valandas. Pamatęs prie jo šios automobilį, jis  skuba, tikėdamasis sulaikyti ją nuo savižudybės, tačiau randa ją tiesiog besigrožinčią miesto panorama...

## Pagrindiniai aktoriai
: *Aktorius – vaidmuo*
* Monica Vitti – Liusilė Lombardi
* Murice Ronet – Fransua
* Robert Hossein – Žiuljenas
* Claudio Brook – Džonas Bertas
* Albert Simono – Alberto
Mirtinai miela

**Mirtinai miela** () – 1967 m. režisieriaus Tinto Brass sukurtas giallo filmas, už kurį jis buvo nominuotas Auksiniam liūtui Venecijos kino festivalyje. 

## Pagrindiniai aktoriai
: *Aktorius – vaidmuo*
* Jean-Louis Trintignant – Bernardas
* Ewa Aulin – Džeinė
* Vira Silenti – Marta
* Roberto Bisacco – Deividas
* Charles Kohler – Džeromas
Avanti! (filmas)

**Avanti!**– 1972 m. sukurta komedija pagal to paties pavadinimo Samuel Taylor pjesę. Filmo pavadinimas yra žodis, kurį herojai nuolat kartoja viešbutyje, norėdami leisti įeiti į kambarį.

## Pagrindiniai aktoriai
: *Aktorius – vaidmuo*
* Jack Lemmon – Vendelis
* Juliet Mills – Pamela
* Clive Revill – Karlo
* Edward Andrews – Džei Džei Blodžetas
* Gianfranco Barra – Bruno
* Giselda Castrini – Ana
* Pippo Franco – Matarazo
* Janet Agren – slaugė
* Giacomo Rizzo – barmenas
* Yanti Somer

## Turinys

Jaunas ir pasiturintis pramonininkas Vendelis, be rūpesčių gyvenantis Baltimorėje, gauna žinią kad Italijoje mirė jo tėvas, vadovavęs didžiulei korporacijai. Vendelis priverstas viską mesti ir vykti į Europą, kur susiduria su jam neįprastu žmonių elgesiu bei papročiais. Traukinyje jis susipažįsta su brite Pamela, kurį jį atpažįsta pagal straipsnius laikraštyje.

Viešbutyje, kuriame prieš mirtį gyveno jo tėvas (jis žuvo avarijoje), Vendelis sužino, kad mašinoje jis buvo su moterimi, kurios dukterimi pasirodo besanti Pamela, kurią vėl susitinka laive ir viešbutyje, ir kuri taip pat atvyko pasiimti motinos kūno. Paaiškėja, kad jo tėvas ir Pamelos motina buvo pažįstami jau 10 metų ir kiekvienais metais kartu praleisdavo mėnesį Italijoje, tame pačiame viešbutyje, nors priklausė visiškai skirtingiems socialiniams sluoksniams. Vendelis negali patikėti, kad jo tėvas tiek metų turėjo meilužę, o šeima nieko apie ją neįtarė.

Kadangi kūnams išgabenti reikalingi cinkuoti karstai, kurių gauti nėrа lengva, be to savaitgalis, Vendelis ir Pamela priversti užtrukti. Kol jie kartu leidžia vakarą, iš morgo dingsta abu kūnai, o už juos pareikalaujama išpirkos, nes Vendelis atsisakė padengti nuostolius, kuriuos padarė tėvas žūdamas avarijoje. Kol šis derasi dėl pinigų (vietiniai atsisako priimti dolerius), viešbučio darbuotojas Bruno, kažkada deportuotas iš JAV, padaro keletą kompromituojančių Vendelio ir Pamelos nuotraukų, kuomet šie maudosi nuogi (kartodami savo tėvų elgesį), tikėdamasis šantažu ir Vendelio įtaka vėl gauti JAV vizą. Apie tai sužinojusi Bruno meilužė, kambarinė Ana, jį nušauna Pamelos kambaryje.

Įvairūs nesklandumai dėl leidimų išgabenti kūnus lemia, kad Vendelis ir Pamela priversti leisti dienas viešbutyje kartu, kas neišvengiamai skatina jų suartėjimą, tarsi atkartojantį jų tėvų elgesį. Susirūpinusi žmona paprašo šeimos draugo, politiko Blodžeto atvykti ir padėti išspręsti problemų ir patikrinti Vendelio ištikimybę. Mirusiam tėvui jis suteikia diplomatinį statusą, kas leidžia kūną iš šalies išgabenti aplenkiant visas biurokratines kliūtis. Kol Blodžetas rengia dokumentus, Vendelis ir Pamela spėja palaidoti tėvus, o į oro uostą atgabena tuščią karstą. Jiedu išsiskiria, tačiau sutaria vėl susitikti tame pačiame viebutyje lygiai po metų...

## Apdovanojimai
Žvėris (filmas)

**Žvėris** () – 1977 m. Prancūzijoje sukurta veiksmo komedija.

## Pagrindiniai aktoriai
: *Aktorius – vaidmuo*
* Jean-Paul Belmondo – Mišelis Gošė / Bruno Feraris
* Raquel Welch – Džeinė Gardner
* Charles Gerard – Hiacintas
* Julien Guiomar – Fešneris
* Aldo Maccione – Seržas Kompanese
* Dany Saval – Doris
* Raymond Gerome – grafas Sent Priksas

## Turinys

Mišelis Gošė ir Džeinė Gardner – kaskadininkų pora, kurie nuolatos tarpusavyje pykstasi, tačiau, nepaisant to, ketina susituokti. Net ir vestuvių dieną jie turi atlikti kaskadinį numerį, kuris nepavyksta: Mišelis nesuvaldo mašinos ir ši apvirsta. Jiedu atsiduria ligoninėje, kur atvyksta ir miesto meras, ketinantis juos sutuokti, tačiau įpykusi Džeinė pasako „Ne“.

Išėjęs iš ligoninės, Mišelis verčiasi uždarbiaudamas prekybos centre vaidindamas beždžionę, tačiau niekaip negali užmiršti Džeinės. Proga pasitaiko, kuomet į miestą filmuotis atvyksta didelė kino žvaigždė Bruno Feraris, nepaprastai panašus į Mišelį. Žvaigždė negali atlikti sudėtingų triukų pats, todėl režisierius priverstas samdyti Mišelį ir tenkinti visas šio užgaidas. Jam reikalinga ir partnerė, todėl jis leidžiasi ieškoti Džeinės, kuri dabar draugauja su pagyvenusiu grafu ir neketina grįžti į kiną. Vis tik, sužinojusi, kad grafas ketinai jai pasipiršti, Džeinė nusprendžia surizikuoti ir prisidėti prie Mišelio. Filmavimo aikštelėje kyla daugybė nesusipratimų, nes Bruno Feraris pasirodo esąs gėjus, neabejingas Mišeliui, šis visais būdais kovoja dėl Džeinės, o apie pastarąją sparną ima rėžti filmo režisierius. Galiausiai pasirodo dar ir grafas, neprarandantis vilties vesti. Filmo pabaigoje rodoma jo ir Džeinės vestuvių ceremonija, tačiau ją nutraukia beždžione persirengęs Mišelis ir Džeinė nusprendžia likti su juo...

## Apdovanojimai
* Cezario apdovanojimas (nominacija) – geriausia muzika (V. Cosma)
* „Golden Screen“ apdovanojimas
Kita dangaus pusė

**Kita dangaus pusė** () – 1977 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Adriano Celentano – tėvas Vinčencas Feraris
* Monica Vitti – Siuzana
* Venantino Venantini – ponas Rikis
* Glauco Onorato
* Mario Carotenuto
* Gianfranco Barra
* Mario Castaldi

## Turinys

Kunigas Vinčencas Feraris pirmą kartą su Siuzana susidūrė oro uosto salėje, kuomet jis laukė lėktuvo reiso į Sidnėjų. Moteris paprašė jo prižiūrėti lagaminą, o pati pasišalino. Išgirdęs jame kažką tiksint, Vinčenzo sukėlė paniką, tačiau vėliau paaiškėjo, kad tai tebuvo žadintuvas.

Antrą kartą jie susitiko lėktuve, kuomet buvo priversti sėdėti greta. Kunigas įsitikinęs, kad jam skirtas išbandymas, nes moteris kelia jam ir susierzinimą, ir susidomėjimą.

Atvykęs į savo paskyrimo vietą, Vinčenzo gauna užduotį vykti toliau į žemyną ir sukurti italų bendruomenėje naują parapiją. Į kelionę jis leidžiasi traukiniu, kuriame vėl susitinka Siuzaną. Norėdamas išvengti jos draugijos, jis iššoka iš traukinio ir pėsčiomis per dykumą pasiekia savo kelionės tikslą. Čia jis pradeda įrenginėti suniokotą bažnyčią, tačiau netrukus tame pat miestelyje susitinka Siuzaną, kuri dirba vietiniame bare prostitute ir turi ne pačią geriausią reputaciją. Vinčenzo įvairiais būdais mėgina ją grąžinti į doros kelią

## Apdovanojimai
* Nastro d'Argento – geriausia aktorė (nominacija) (M. Vitti)
Saulius Voveris

**Saulius Voveris** (g. 1977 m.) – Lietuvos  šachmatininkas, daugkartinis Lietuvos korespondencinių šachmatų čempionas.

## Biografija
Saulius Voveris žinomas kaip žaidėjas korespondenciniais šachmatais. 2015 m. jis pirmą kartą laimėjo Lietuvos korespondencinių šachmatų asmeninį čempionatą, surinkęs 11 taškų iš 14 galimų (laimėjęs 8 partijas ir 6 sužaidęs lygiosiomis). 

Saulius šachmatais žaisti pradėjo dar vaikystėje. Pirmasis jo mokytojas buvo jo tėvas Gediminas Voveris (g. 1950 m.). Lietuvos vaikų šachmatų čempionatuose žaidžia ir Sauliaus mažametis sūnus Lukas Voveris.

## Varžybos
### Lietuvos korespondencinių šachmatų čempionatai

Nuo 2013 m. žaidė aštuoniuose Lietuvos korespondencinių šachmatų  čempionatų finaliniuose turnyruose. Iškovojo tris aukso, vieną  sidabro bei vieną bronzos medalį: aukso (2013-2015), (2017-2018), (2018-2019); sidabro (2014-2017), ir bronzos (2019-2020) m.

### Tarptautinės varžybos
Dalyvauja  įvairiuose čempionatuose: Europos ir Pasaulio. 2015 m. rugsėjo 15 d. startavo korespondencinių šachmatų turnyro 20 Pasaulio taurei laimėti pusfinalyje (ICCF World Cup 20 sf 02).

Žaisdamas 70-ajame Europos korespondencinių šachmatų čempionato finaliniame turnyre  (2017-2020), Saulius Voveris surinko 8,5 tšk. iš 14 ir iškovojo sidabro medalį.

## Šaltiniai
Tikėkimės, kad tai mergaitė

**Tikėkimės, kad tai mergaitė** () – 1986 m. Italijoje sukurtas filmas.

## Pagrindiniai aktoriai
: *Aktorius – vaidmuo*
* Liv Ullmann – Elena
* Catherine Deneuve – Klaudija
* Philippe Noiret – grafas Leonardo
* Giuliana De Sio – Franka
* Stefania Sandrelli – Lori
* Bernard Blier – dėdė Gugu
* Giuliano Gemma – Gvido

## Apdovanojimai
Konformistas

**Konformistas** () – 1970 m. režisieriaus Bernardo Bertolucci sukurta politinė drama pagal to paties pavadinimo Alberto Moravia kūrinį.

Filmas interneto svetainėje Rotten Tomatoes vertinamas 100% teigiamų atsiliepimų ir laikomas itin novatorišku bei turėjusiu didelę įtaką kitiems režisieriams.

## Pagrindiniai aktoriai
: *Aktorius – vaidmuo*
* Jean-Louis Trintignant – Marcelo Kleriči
* Stefania Sandrelli – Džulija
* Gastone Moschin – Manganelo
* Enzo Tarascio – profesorius Kvadris
* Dominique Sanda – Ana Kvadri
* Fosco Giachetti – pulkininkas
* Jose Quaglio – Italas

## Turinys

1938-ieji metai, Roma. Pagrindinio herojaus, 33-ejų Marčelo Kleričio gyvenimas pradeda tvarkytis: jis gauna tarnybą fašistų organizacijoje ir ketina vesti Džuliją – merginą iš viduriniosios klasės. Visa tai turėtų padėti jam pamiršti komplikuotą praeitį: nuo morfijaus priklausomą motiną, į psichiatrinę ligoninę uždarytą tėvą ir būnant 12-os patirtą seksualinį vairuotojo priekabiavimą, kuris jis, kaip pats mano, vėliau nušovė.

Medaus mėnesio Marčelo su žmona vyksta į Paryžių, kur jis taip pat turi ir fašistų pavedimą – sekti profesorių Kvadrį, emigravusį iš šalies ir kažkada jam dėsčiusį universitete. Jie susitinka, pradeda bendrauti ir netrukus Marčelo gauna užduotį išvilioti profesorių iš miesto ir nužudyti, o kad viskas pavyktų, kontroliuoti turi kitas žudikas, Manganelo. Užduotis Marčelo pasirodo esanti pernelyg sudėtinga, nes jis pradeda jausti simpatiją Kvadrio žmonai Anai, dėl ko sulaukia Manganelo kaltinimų bailumu.

Vieną rytą Kvadris su žmona skubiai išvyksta, ir Manganelo su Marčelo leidžiasi juos vytis. Atokiame miške jie mato, kaip profesoriui užkerta kelią kita mašina, o iš už medžių pasirodę vyrai nuduria profesorių ir nušauna Aną. Marčelo sukrėstas stebi visą sceną, o Manganelo jam priekaištauja dėl pasyvumo.

Praeina 5 metai, žlunga Musolinio režimas. Marčelo su Džulija augina dukterį, tačiau gyvena varganai. Gatvėje prasidėjus neramumams, Marčelo eina pažiūrėti „diktatūros žlugimo“ ir prie Koliziejaus sutinka tą patį vairuotoją, kuris vaikystėje jį tvirkino. Marčelo viešai apkaltina jį homoseksualizmu ir profesoriaus Kvadrio nužudymu ir šis išsigandęs pabėga, tuo tarpu Marčelo įsimaišo minioje.

## Pagrindiniai apdovanojimai
* Oskaras (nominacija) – geriausias scenarijus pagal kitą kūrinį (B. Bertolucci)
* Auksinis gaublys (nominacija) – geriausias užsienio filmas
* David di Donatello – geriausias filmas
* Globo d'oro – geriausias režisierius (B. Bertolucci)
* Berlyno kino festivalis – specialus žurnalistų apdovanojimas; Auksinio lokio nominacija
Turtingiems sekasi

**Turtingiems sekasi** () – 1972 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Paolo Villaggio – Augusto
* Lino Toffolo – Džeremijas
* Sylva Koscina – grafienė
* Piero Vida – kunigas
* Eugene Walter – meras
* Enzo Robutti – banko valdytojas

## Turinys

Augusto ir Džeremijas – du nevykėliai pusbroliai, kuriems nesiseka susitvarkyti gyvenimo: pirmasis policininkas eismo reguliuotojas, o antrasis – cigarečių kontrabandininkas. Kartą į Augustą kreipiasi vyras, prašantis pagalbos padėti pereiti sieną. Pusbroliai imasi padėti, tačiau pakeliui kalnuose vyras dingsta, palikęs jiems krepšį, kuriame jie randa 2 milijardus lirų. Pusbroliai paslepia pinigus, tačiau gandas apie juos netrunka pasklisti ir visi įtakingi miestelio žmonės stengiasi su jais suartėti, kad išgautų žinią, kur paslėpti pinigai. Augustui pasiūlomos naujos pareigos, o Mergina, kuri ilgą laiką patinka Džeremijui, staiga gauna motinos pritarimą judviejų draugystei. Galiausiai pastarasis sudegina namą, kuriame neva buvo paslėpęs pinigus, tačiau pusbroliui pasako paslėpęs juos banke. Augusto turi paimti pinigus ir atnešti Džeremijui, tačiau vietoje to lagaminą atiduoda merui, grafienei ir banko valdytojui, nes paniškai bijo prarasti naująsias pareigas. Galiausiai paaiškėja, kad Džeremijas nuo pradžių nepasitikėjo Augustu ir paslėpė pinigus saugioje vietoje. Pasiėmęs juos, jis ketina pereiti sieną į Šveicariją, iš kur anksčiau gabendavo cigaretes, ir kviečia su savimi keliauti merginą, tačiau ši, mananti, jis vėl neturtingas, atsisako. Pakeliui Džeremijas susiduria su pasieniečiais, tačiau šie, manydami, kad jis, kaip įprasta, gabena tik cigaretes, jį praleidžia per sieną...
Lucky Luciano (filmas)

**Lucky Luciano** – 1973 m. sukurta biografinė drama apie mafiją. 2013 m. ji buvo demonstruotas Kanų kino festivalyje klasikos kategorijoje.

## Pagrindiniai aktoriai
: *Aktorius – vaidmuo*
* Gian Maria Volonte – Lucky Luciano / Laimingasis Lučianas
* Vincent Gardenia – pulkininkas Čarlzas Poletis
* Siverio Blasi – kapitonas
* Charles Cioffi – Vito Genovese
* Larry Gates – teisėjas Herlandas
* Rod Steiger – Džinas Džanis
* Karin Petersen – Igėja Lisoni

## Turinys

Laimingasis Lučianas Jungtinėse Valstijose organizavo 40-ies mafijos bosų nužudymą ir tapo vienvaldžiu organizacijos vadovu. Po keleto metų jis, net ir turėdamas įvairaus lygio politinių veikėjų paramą, buvo suimtas ir 1946 m. deportuotas į Siciliją. Čia jis netruko organizuoti penicilino kontrabandą, nelegalią prekybą kuru su JAV kariuomene, narkotikų platinimą. Italijos policija, padedant JAV kovos su narkotikais departamentui, daugelį metų mėgino surinkti įkalčius prieš Lučiano, tačiau jiems to padaryti nepavyko – šis 1962 m. mirė sava mirtimi (nuo širdies smūgio) oro uoste.

## Apdovanojimai
* Nastro d‘Argento – geriausia kinematografija (nominacija)
Dainius Minelga

**Dainius Minelga** (g. 1965 m.) – Lietuvos  šachmatininkas, tarptautinis korespondencinių šachmatų meistras (2011 m.),  Europos korespondencinių šachmatų vicečempionas (2009 m.).

## Biografija
Žaidžia tiek šachmatais prie stalo, tiek ir susirašinėjant. Lietuvos korespondencinių šachmatų rinktinės narys. Vilniaus šachmatų ir bridžo klubo narys.

## Pasiekimai
* 2004-2009 metų Europos korespondencinių šachmatų komandinis čempionatas: 2 vieta su Lietuvos komanda (pagal lentas: Vytautas Andriulaitis,Virginijus Grabliauskas, Alfonsas Kupšys, Pavelas Rubinas, Marijonas Ročius, Darius Zagorskis, Algirdas Bandza, Vitalijus Novikovas, Gintautas Petraitis/Dainius Minelga, Virginijus Dambrauskas, Rimantas Rupšys, Algirdas Rauduvė/Kazys Godlauskas)
* 2011 m. Tarptautinis korespondencinių šachmatų meistras (ICCM)
* 2019 m. Vyresnysis tarptautinis meistras

## Šaltiniai
Viačeslavas Ragozinas

**Viačeslavas Ragozinas** (; g. 1908 m. spalio 8 d. Sankt Peterburgas – 1962  m. kovo 11 d. Maskva) – rusų šachmatininkas, didmeistris (1950 m.), Tarptautinis korespondencinių šachmatų didmeistris (ICCGM, 1959 m.), tarptautinis arbitras (1951 m.), Pasaulio korespondencinių šachmatų čempionas (1958–1962 m.). 

## Biografija
SSRS sporto meistras (1930 m.).
FIDE Viceprezidentas nuo 1950 iki 1961 m. Michailo Botviniko sekundantas. 
Nuo 1946 iki 1962 metų žurnalų „Šachmatai SSRS“ ir „Šachmatų biuletenis“ vyriausiasis redaktorius.

## Nuorodos

* Partijos ''chessgames.com'' (anglų k.)
* Viačeslavas Ragozinas (rusų k.)
Volgos–Kamos rezervatas

**Volgos-Kamos valstybinis gamtinis biosferos rezervatas** () – saugoma gamtos teritorija Rusijoje, Tatarstane, į pietus nuo Kazanės, prie buvusios Volgos ir Kamos santakos. Sudarytas iš dviejų atskirų sklypų: Raifos (25 km į pietvakarius nuo Kazanės) ir Saratovo (Kuibyševo tvenkinio pakrantėje). Bendras plotas – 10 091 ha.

Rezervatas įsteigtas 1960 m., siekiant ištirti ir apsaugoti pietų taigos ir miškastepių gamtinius kompleksus, veikiamus sudaryto Kuibyševo tvenkinio ir kitų antropogeninių veiksnių. Telkšo vaizdingas Raifos ežeras, prateka Sumkos upė, gausu smulkių ežerėlių, pelkių. Virš 90 % draustinio ploto dengia miškai (pušys, ąžuolai, liepos, alksniai, beržai, uosiai), išlikę pušų, eglių, ąžuolų sengirių. Sutinkamos 55 žinduolių rūšys: lūšys, briedžiai, lokiai, kiškiai, lapės, barsukai, kiaunės, šernai, starai, stirnos, šermuonėliai, ondatros ir kt. Iš paukščių (195 rūšys) paminėtini: tetervinas, kurtinys, jerubė, gervė, juodasis gandras, didysis baublys, erelis žuvininkas, sakalas keleivis, pievinė lingė, volungė ir kt.

Veikia dendrologinis sodas (~510 medžių ir krūmų rūšių) ir gamtos muziejus.

## Nuorodos
* Rezervato svetainė

## Šaltiniai
Zaraza (turnyras)

**„Zaraza“** – Lietuvos ultimeito lauko turnyras, sulaukdavęs komandų iš Lietuvos, Latvijos, Estijos, Rusijos, Baltarusijos ir Lenkijos. Turnyras rengiamas Zarasuose vietinio ultimeito sporto klubo „Taškas“. Tradiciškai turnyras rengiamas balandžio mėnesio pabaigoje. Kartu su ultimeito turnyru rengiamos ir diskgolfo varžybos.

## Rezultatai
**Atvirasis (Open)** divizionas

**Merginų (Women)** divizionas

**Mišrusis (Mix)** divizionas

## Nuorodos
* Lietuvos Skraidančiojo Disko Federacijos oficialus puslapis